text: Grand prix-vindere: Ingen krukkeri i Horsens 
  14 februar 2016 kl. 09.18
  Grand prix-vinderne Lighthouse X er vilde med Horsens som grand prix-by.
  De tre grand prix-vindere var efter sejren lørdag aften fuldstændigt enige om, at Horsens er den mest fantastiske by at holde grand prix i.
  - Det her er et sted, som bare sparker røv De kan noget her i byen, som bare er fedt, sagde Søren Bregendal til TV SYD efter sejren.
  - Man fornemmer en grundlæggende kærlighed til grand prix og en stolthed i byen over at kunne levere en super skarp aften, tilføjede han.
  Hans makker, Johannes Nymark, supplerede:
  - Horsens er nok det sted med allermindst krukkeri i hele verden. Det er så fedt, sagde han til TV SYD.
  Lighthouse X var selv overraskede over sejren.
  - Hvad skete der!!!!!??? Det er måske den vildeste aften det her. Håbet lever og nu skal det gode budskab spredes til hele verden;) hehe. I hvert fald Euro(vision)pa, skriver Johannes Nymark på sin Instagram-profil.
  